Diari Oficial de la Generalitat Valenciana


Sumari del DOGV 7319, del 17-07-2014 (2014/6475)

Notificació de la sentència dictada en el procediment de guarda i custòdia número 396/2011.
-------------------------------------------------------------------------------------------

### Dades del document

Número de DOGV
:   7319

Data del DOGV
:   17-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6475


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el procediment de guarda i custòdia número 396/2011. [2014/6475]  
Família, guarda, custòdia o aliments fill menor no matrimonial no contenciós 000396/2011  
Demandant: Beatriz Usoz Pozo.  
Procuradora: Olga Sánchez Reyes.  
Advocat: José Miguel Carrillo Murcia (GOM 9268/02685).  
Demandat: Carlos Gamarra Morocho.  
En el juí a què es fa referència s'ha dictat la resolució que té el text que, literalment, diu:  
  
«Dispositiva  
Estime la demanda promoguda per la procuradora senyora Sánchez Reyes, en nom i representació de Beatriz Usoz Pozo, en sol·licitud de mesures personals i aliments en relació al menor C. G. U., contra Carlos Gamarra Morocho, i adopte les mesures següents:  
  
1. S'atribuïx a la progenitora, Beatriz Usoz Pozo, la guarda i custòdia del menor, C. G. U., la qual es portarà a efecte en el domicili d'esta a Guardamar del Segura, i la pàtria potestat queda compartida per ambdós progenitors.  
2. Com a règim de visites a favor del pare, s'establix el d'un cap de setmana al mes, des de les 20.00 hores del divendres a les 20.00 hores del diumenge, el fill haurà de ser arreplegat i tornat en el domicili de la mare, així com la mitat de les vacacions de Nadal, Setmana Santa i estiu. La mare podrà triar el període de gaudi els anys imparells i el pare els parells.  
Amb independència d'això, el menor passarà el dia del pare amb el progenitor patern i el dia de la mare amb la progenitora materna.  
3. Com a contribució del progenitor, Carlos Gamarra Morocho, al sosteniment de les càrregues familiars i en concepte d'aliments per al fill menor, s'establix la quantitat de 200 euros mensuals, els quals hauran d'ingressar-se dins dels cinc primers dies de cada mes en el compte que designe la mare, i s'incrementaran anualment a partir de l'1 de gener següent al de la data de la sentència d'acord amb les variacions que experimente l'índex de preus al consum, o document que legalment el substituïsca.  
Els gastos extraordinaris que s'originen pels fills seran sufragats per ambdós progenitors per mitat, amb comunicació prèvia entre ells, i es consideren com a tals els relatius a atenció mèdica, sanitat, vestimenta i educació.  
I tot això sense exprés pronunciament quant a les costes processals produïdes.  
Notifiqueu la present resolució a les parts amb la indicació que, d'acord amb el que preveu l'article 455 de la Llei d'Enjudiciament Civil, es pot interposar-se recurs d'apel·lació davant de l'Audiència Provincial, que s'interposarà davant d'este jutjat en el termini de 20 dies des de la notificació. Per a interposar-la caldrà acreditar el depòsit de 50 euros exigit per la disposició addicional 15a de la Llei Orgànica 3/2009, de 3 de novembre, sense este requisit no se li donarà curs.  
  
Expediu-ne un testimoniatge i uniu-lo a esta causa i registreu l'original en el llibre de sentències civils d'este jutjat.  
Esta és la meua sentència que pronuncie, mane i firme».  
  
Atés que es desconeix el domicili o la residència actuals de Carlos Gamarra Morocho, en qualitat de demandat, per resolució recaiguda en el procediment de referència i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat, per a portar a efecte la diligència de notificació.  
  
Torrevieja, 22 de març de 2013.- La secretària judicial: M.ª Amparo Marco Martínez-Arenas.